Kan politiet hjælpe med at afværge cyberangreb?
Ja, i nogle tilfælde kan dansk politi på baggrund af efterretninger fra internationale efterforskninger og fra samarbejdsparter som Europol advare om forestående cyberangreb mod danske virksomheder. Eksempelvis kan en international efterforskning give adgang til kommunikation mellem cyberkriminelle og indsigt i deres planlagte angreb. Hvis dansk politi har fået konkret viden om et planlagt angreb mod din virksomhed, vil du/I blive kontaktet hurtigst muligt.